Structured treat-to-target prednisolone taper in patients with polymyalgia rheumatica
Independent Research Fund Denmark
Aarhus Universitet
Muskelgigt rammer ca. 2500 danskere årligt og er karakteriseret ved smerter omkring skuldre og hofter samt almensymptomer såsom træthed. Patienterne behandles med prednisolon, hvilket er forbundet med alvorlige bivirkninger, herunder infektioner, knogleskørhed og diabetes. Derfor er det vigtigt, at prednisolon udtrappes så hurtigt som muligt. Indførelse af en systematisk tilgang til behandlingsændringer har været det største fremskridt nogensinde ved flere andre gigtsygdomme, herunder leddegigt. Vi har lavet et studie baseret på historiske data, som viser at en systematisk prednisolon-udtrapning er effektiv. Resultatet mangler imidlertid at blive verificeret i et lodtrækningsforsøg. I studiet vil vi derfor undersøge fordele, ulemper og kost-effektivitet ved en systematisk prednisolonudtrapning via en sygeplejestyret hospitalsklinik sammenlignet med vanlig individuel udtrapning via praktiserende læge hos 120 patienter med nykonstateret muskelgigt. Patienterne følges med blodprøver og spørgeskemaer hver 3. måned og besøg efter et og to år, hvor der undersøges for kæmpecelle karbetændelse med ultralydsskanning. Projektet kan revolutionere behandlingsstrategien ved muskelgigt, da patienterne kommer hurtigere ud af prednisolon, og vi vil hermed kunne mindske sygelighed hos patienterne, bivirkninger til prednisolon samt behandlingsomkostningerne. Desuden vil vi på et tidligere tidspunkt kunne finde patienter med kæmpecelle karbetændelse, så komplikationer til denne sygdom undgås.
Research Projects (Max 10 MDKK) / DFF-Forskningsprojekt1 - Styrket klinisk og uafhængig forskning / grant